Stuttgartin EM-kilpailuissa 1986 Schmid voitti 400 metrin aitajuoksussa kolmannen Euroopan mestaruutensa. Tällä kertaa eroa seuraavaan oli vain 0,11 sekuntia (Schmidin aika oli 48,65 s). Viestijuoksussa Länsi-Saksan joukkue sijoittui hopealle. Rooman MM-kilpailuissa 1987 Moses, Harris ja Schmid kävivät tiukan kamppailun, jossa Schmid sivusi Euroopan ennätystään 47,48 s mutta jäi pronssille samalla ajalla Harrisin kanssa ja 0,02 sekuntia Mosesille hävinneenä. Viestijuoksussa Länsi-Saksan joukkue sijoittui neljänneksi. Schmid päätti arvokisauransa vuonna 1988 Soulin olympialaisiin sijoittuen aitajuoksussa seitsemänneksi.